
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

_ ΤΕΥΧΟΣ ΠΡΩΤΟ _ Αρ. Φύλλου 203 

21 Σεπτεμβρίου 2000 



ΝΟΜΟΙ ΥΓΤ ΑΡΙΘ. 2841 

Ίδρυση Κοινωφελούς Ιδρύματος με την επωνυμία «ΕΘΝΙ¬ 
ΚΟ ΙΔΡΥΜΑ ΕΡΕΥΝΩΝ ΚΑΙ ΜΕΛΕΤΩΝ ΕΛΕΥΘΕΡΙΟΣ 

Κ. ΒΕΝΙΖΕΛΟΣ» 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Άρθρο 1 

1. ΕγκρΙνεται η Ιδρυση από τη Βουλή των Ελλήνων και 
από τους αναφερόμενους στο με αριθμό 4133/26.3.2000 
συμβολαιογραφικό έγγραφο συστάσεως Ιδρύματος της 
Συμβολαιογράφου Χανίων ΓρηγορΙας Αλεξ. Μαλεφάκη, 
Νομικού Προσώπου Ιδιωτικού Δικαίου με την επωνυμία 
«ΕΘΝΙΚΟ ΙΔΡΥΜΑ ΕΡΕΥΝΩΝ ΚΑΙ ΜΕΛΕΤΩΝ ΕΛΕΥΘΕ¬ 
ΡΙΟΣ Κ. ΒΕΝΙΖΕΛΟΣ» με έδρα τα Χανιά Κρήτης. 

2. Η οργάνωση και η λειτουργία του Ιδρύματος διέπε- 
ται από τις διατάξεις του οργανισμού του, που περιέχε- 
ται στο ανωτέρω συμβολαιογραφικό έγγραφο και από 
τις διατάξεις του α.ν. 2039/1939, όπως κάθε φορά ισχύ¬ 
ουν, καθώς και από τα σχετικά άρθρα του Αστικού Κώδι¬ 
κα και του εισαγωγικού αυτού νόμου. 

3. Το Ιδρυμα για την επίτευξη των στόχων και σκοπών 
του θα συνεργάζεται και με το εδρεύον στην Αθήνα 
«ΙΔΡΥΜΑ ΤΗΣ 80ΥΛΗΣ ΤΩΝ ΕΛΛΗΝΩΝ ΓΙΑ ΤΟΝ ΚΟΙ¬ 
ΝΟΒΟΥΛΕΥΤΙΣΜΟ ΚΑΙ ΤΗ ΔΗΜΟΚΡΑΤΙΑ». 

Η Βουλή των Ελλήνων θα επιχορηγήσει εφάπαξ το 
Ιδρυμα με χρηματικό ποσό το ύψος του οποίου θα ορι¬ 
στεί με απόφαση του Προέδρου του Σώματος. 

Άρθρο 2 

Κυρώνεται ο οργανισμός διοικήσεως και διαχειρίσεως 
του Κοινωφελούς Ιδρύματος με την επωνυμία «ΕΘΝΙΚΟ 


ΙΔΡΥΜΑ ΕΡΕΥΝΩΝ ΚΑΙ ΜΕΛΕΤΩΝ ΕΛΕΥΘΕΡΙΟΣ Κ. ΒΕ- 
Ν1ΖΕΛΟΣ» και ο οποίος έχει ως εξής: 

«ΟΡΓΑΝΙΣΜΟΣ 

Διοικήσεως και Διαχειρίσεως του 
Κοινωφελούς Ιδρύματος 
με την επωνυμία 

«ΕΘΝΙΚΟ ΙΔΡΥΜΑ ΕΡΕΥΝΩΝ ΚΑΙ ΜΕΛΕΤΩΝ 
ΕΛΕΥΘΕΡΙΟΣ Κ. ΒΕΝΙΖΕΛΟΣ» 


Αρθρο 1 

ΜΟΡΦΗ - ΕΠΩΝΥΜΙΑ - ΕΔΡΑ - ΣΦΡΑΓΙΔΑ 

1. Το Κοινωφελές Ιδρυμα με την επωνυμία «ΕΘΝΙΚΟ 
ΙΔΡΥΜΑ ΕΡΕΥΝΩΝ ΚΑΙ ΜΕΛΕΤΩΝ ΕΛΕΥΘΕΡΙΟΣ Κ. ΒΕ- 
ΝΙΖΕΛΟΣ» το οποίο συνέστησαν: 

0 Ειρηναίος Γεωργίου Γαλανάκης, Μητροπολίτης Κι- 
σάμου και Σέλινου. 

Η Ιερά Μητρόπολις Κυδωνίας και Αποκορώνου, νομί- 
μως εκπροσωπουμένη υπό του Μητροπολίτου Ειρηναίου 
Δ. Αθανασιάδη. 

Ο Κωνσταντίνος Κυριάκου Μητσοτάκης, Δικηγόρος, τ. 
Πρωθυπουργός. 

Η Νομαρχιακή Αυτοδιοίκηση Χανίων, νομίμως εκπρο¬ 
σωπουμένη υπό του Νομάρχου Γεωργίου Γ. Κατσανεβά- 
κη. 

Ο Δήμος Χανίων, νομίμως εκπροσωπούμενος υπό του 
Δημάρχου Γεωργίου Μιχ. Τζανακάκη. 

Ο Δικηγορικός Σύλλογος Χανίων, νομίμως εκπροσω¬ 
πούμενος υπό του Προέδρου του Γεωργίου Μανούσου 
Πισσαδάκη. 

Ο Ιατρικός Σύλλογος Χανίων, νομίμως εκπροσωπούμε¬ 
νος υπό του Προέδρου του Ευτυχίου Ιωαν. Λαμπουσάκη. 

Το Πολυτεχνείο Κρήτης, νομίμως εκπροσωπούμενο 
υπό του Πρυτάνεως Ιωάννου Αναστ. Φίλη. 

Η Εθνική Τράπεζα της Ελλάδος, νομίμως εκπροσω¬ 
πουμένη υπό του Υποδιοικητού της Θεοδώρου Παναλά- 
κρ. 

Η Αγροτική Τράπεζα της Ελλάδος, νομίμως εκπροσω¬ 
πουμένη υπό του Δημητρίου Σαντιξή (Αντιπροέδρου του 
Δ.Σ.). 

Η Τράπεζα Πειραιώς, νομίμως εκπροσωπουμένη υπό 
του Γενικού Διευθυντή Σταύρου Λεκάκου, 

Ο Συνεταιρισμός Π.Ε. με την επωνυμία «Συνεταιριστι¬ 
κή Τράπεζα Χανιών», νομίμως εκπροσωπουμένη υπό του 
Προέδρου της Παναγιώτη Κωστάκη. 

Ο Συνεταιρισμός Π.Ε. με την επωνυμία «Ινστιτούτο 
Καταναλωτών (ΙΝ.ΚΑ.)-, νομίμως εκπροσωπούμενο υπό 
του Προέδρου του Αποστόλου Αποστ. Αλεξάκη. 

Η Παγκρήτιος Ένωσις. νομίμως εκπροσωπουμένη υπό 
του Προέδρου της Κωνσταντίνου Ιωάννου Ξυλούρη. 

Η Παγκρητική Αμερικής, νομίμως εκπροσωπουμένη 
υπό του εκπροσώπου της στην Ελλάδα Ιωάννου I. Γαλα- 
νάκη. 

Το Μουσείο Μπενάκη, νομίμως εκπροσωπούμενο υπό 
του Διευθυντού του Αγγέλου Σπυρ. Δεληβορριά. 

Το Ελληνικό Λογοτεχνικό και Ιστορικό Αρχείο (ΕΛΙΑ), 
νομίμως εκπροσωπούμενο υπό του Προέδρου του Εμμα¬ 
νουήλ Χαριτάτου. 

Το Ιδρυμα Μποδοσάκη, νομίμως εκπροσωπούμενο υπό 
του Νικολάου Εμμ. Παπαδάκη, Δικηγόρου. 

Η Ορθόδοξη Ακαδημία Κρήτης, νομίμως εκπροσωπού¬ 
μενη υπό του Γεν. Διευθυντή της Αλέξανδρου Παπαδε- 
ρού. 

Το Κοινωφελές Ιδρυμα «Αγία Σοφία», νομίμως εκπρο¬ 
σωπούμενο υπό του Αντιπροέδρου του Νικολάου Εμμ. 
Παπαδάκη. 

Ο Ιωσήφ Ιωάν. Βαλυράκης, τ. Βουλευτής. 

Ο Χρηστός Εμμ. Μάρκογιαννάκης, Δικηγόρος, τ. Βου¬ 
λευτής. 

0 Ιωσήφ Δπμ. Μιχελογιάννης, Δικηγόρος, τ. Βουλευ¬ 
τής. 

0 Εμμανουήλ Γεωργ. Σκουλάκης, Ιατρός, τ. Βουλευ¬ 
τής. 

Ο Ιωάννης Σ. Κωστόπουλος, Τραπεζίτης. 

Ο Ιωάννης Μιχ. Φαρουδάκης, Καθηγητής του Πανεπι¬ 
στημίου του Μίτσιγκαν. 

Ο Βασίλειος Φραγκ. Τωμαδάκης, Καθηγητής του Πανε¬ 
πιστημίου Αθηνών. 

Η Α.Ν.Ε.Κ.. 

Ο Δήμος Θερίσου. 

Ο Δήμος Ακρωτηρίου. 

0 Νικήτας Κυριάκου Βενιζέλος, 

Με την υπ’ αριθμ. 4133/2000 πράξη της συμβολαιογρά¬ 
φου Χανίων Ειρήνης Βρετουδάκη - Γαλανάκη, αποτελεί 
νομικά πρόσωπο ιδιωτικού δικαίου και διέπεται από τις 
διατάξεις της παραπάνω συστατικής πράξης του παρό¬ 
ντος οργανισμού του α.ν. 2039/1939, όπως κάθε φορά 
\ ισχύει ο νόμος αυτός και των διαταγμάτων που εκδόθη- 
καν ή θα εκδοθούν σε εκτέλεση του νόμου αυτού. 

2. Το Ιδρυμα εδρεύει στην πόλη των Χανίων του Δή¬ 
μου Χανιών του Νομού Χανίων και τελεί υπό την αιγίδα 
της Βουλής των Ελλήνων. 

3. Η σφραγίδα του Ιδρύματος είναι στρογγυλή και 
αναγράφει περιμετρικά τις λέξεις «ΕΘΝΙΚΟ ΙΔΡΥΜΑ 
ΕΡΕΥΝΩΝ ΚΑΙ ΜΕΛΕΤΩΝ ΕΛΕΥΘΕΡΙΟΣ Κ. ΒΕΝ1ΖΕ- 
ΛΟΣ» και στο κέντρο αυτής φέρει απεικόνιση του Ελευ¬ 
θερίου Κ. Βενιζέλου. 


Αρθρο 2 
ΣΚΟΠΟ! ** 

Σκοπός του Ιδρύματος είναι η χάραξη μιας εθνικής 
στρατηγικής, συστηματικής έρευνας και μελέτης της 
εποχής, του έργου και της ζωής του μεγάλου πολιτικού. 
Ειδικότερα, στους σκοπούς περιλαμβάνονται: 

α) Η συγκέντρωση, καταγραφή, κατάταξη, συστηματι¬ 
κή τεκμηρίωση και ανάδειξη του πλούσιου υλικού, το 
οποίο αναφέρεται στην ιστορική πορεία του Ελευθερίου 
Βενιζέλου, υλικού το οποίο ευρίοκεται διάσπαρτο σε 
πολλές δημόσιες ή ιδιωτικές συλλογές στην Ελλάδα και 
το εξωτερικό ή σε αρχεία δημόσια ή ιδιωτικά. 

Το υλικό αυτό μετά την οριστική του ταξινόμηση θα τε¬ 
θεί στη διάθεση των ερευνητών. 

β) Η εκπόνηση μακροπρόθεσμων ερευνητικών και εκ¬ 
παιδευτικών προγραμμάτων, η συγκρότηση πληροφορια¬ 
κών συνόλων, η ψηφιοποίηση του υλικού το οποίο θα συ¬ 
γκεντρωθεί στο Ιδρυμα, με στόχο τη δημιουργία ηλεκ¬ 
τρονικών βάσεων δεδομένων Βενιζέλου, η επιμελημένη 
και σχολιασμένη έκδοση απάντων Ελ. Βενιζέλου και γε¬ 
νικότερα η απόκτηση της επιστημονικής εκείνης υποδο¬ 
μής, που θα επιτρέψει την άνθηση Βενιζελικών σπουδών 
στη χώρα μας. Στα πλαίσια αυτά το Ιδρυμα θα αναπτύσ¬ 
σει και θα προσφέρει υψηλού επιπέδου εκπαιδευτικές 
υπηρεσίες σε επίπεδο περιφέρειας, ελληνικής επικρά¬ 
τειας και διεθνώς, ενώ παράλληλα θα αναπτύοσει συ¬ 
νεργασία με έγκυρους φορείς της ημεδαπής και αλλοδα¬ 
πής (πανεπιστήμια, μουσεία, ερευνητικά κέντρα, μορφω¬ 
τικά ιδρύματα κ.λπ.). 

γ) Η ειδικότερη έρευνα και μελέτη της νεότερης και 
σύγχρονης ιστορίας της Κρήτης και της Ελλάδος, με έμ¬ 
φαση στην περίοδο που έδρασε ο Ελ. Βενιζέλος, σε συν¬ 
δυασμό με την ανάδειξη των δεσμών του με την Κρήτη. 

δ) Η κατάρτιση έγκυρης και πλήρους βιβλιογραφίας 
και εργογραφίας Βενιζέλου, καθώς και η σύσταση εξειδι- 
κευμένης βιβλιοθήκης και π συγκέντρωση εντύπων, που 
έχουν σχέση με τους σκοπούς του Ιδρύματος σε συν¬ 
δυασμό με την οργάνωση φωνοθήκης, φωτογραφιοθή- 
κης και ταινιοθήκης. 

ε) Η καθιέρωση διεθνούς βραβείου «ΕΛΕΥΘΕΡΙΟΣ ΒΕ- 
ΝΙΖΕΛΟΣ», το οποίο θα απονέμεται σε πανεπιστήμια, 
οργανώσεις και προσωπικότητες, οι οποίες προωθούν: 
(1) διεθνώς και (2) μεταξύ των Ελλήνων της διασποράς, 
τη διάδοση της ελληνικής ιστορίας από των αρχαιοτά- 
των χρόνων μέχρι σήμερον, της ελληνικής γλώσσας και 
γενικότερα του ελληνικού πολιτισμού. 

στ) Η απονομή βραβείων σε συγγραφικά έργα που 
αναφέρονται στην περίοδο και στο έργο του Ελευθερίου 
Βενιζέλου. 

ζ) Η χορήγηση υποτροφιών για την προώθηση ερευ¬ 
νών και μελετών, οι οποίες σχετίζονται με τους σκοπούς 
του Ιδρύματος. Οι υποτροφίες αυτές θα χορηγούνται με 
βάση τις διατάξεις του άρθρου 33 του υπ’ αριθμ. 
18/23.8.1941 κανονιστικού διατάγματος. 

η) Η οργάνωση συνεδρίων, εκθέσεων, διαλέξεων, προ¬ 
βολών, σεμιναρίων για εκπαιδευτικούς, μαθητές και με¬ 
ταπτυχιακούς φοιτητές, καθώς και η συνεργαοία με ειδι¬ 
κούς επιστήμονες. Επίσης η παραγωγή ιστορικών ντοκι¬ 
μαντέρ, η έκδοση βιβλίων και πληροφοριακών δελτίων 
για την προώθηση των σκοπών του Ιδρύματος. 

θ) Η συνεργασία με το Κράτος, οργανισμούς τοπικής 
αυτοδιοίκησης, πανεπιστήμια και άλλους έγκυρους φο¬ 
ρείς της ημεδαπής και της αλλοδαπής, για τη δημιουργία 

και οργάνωση μουσείων, κέντρων ερεύνης, εκδηλώσεων 
κ.λπ. στην Ελλάδα κα» το εξωτερικό, με στόχο την προ¬ 
βολή και διάδοση του ιστορικού έργου του Ελευθερίου 
Βενιζέλου, καθώς και τη διαφύλαξη της ιστορικής του 
μνήμης. 

Η εκπλήρωση των σκοπών του Ιδρύματος θα γίνεται 
στα πλαίσια του παρόντος οργανισμού, των νόμων του 
Κράτους και του Συντάγματος. 

Άρθρο 3 

ΠΕΡΙΟΥΣΙΑ-ΠΟΡΟΙ 

I. Περιουσία του Ιδρύματος αποτελούν: 

α) Το ποσό των δρχ. εκατόν τριάντα έξι εκατομμυρίων 
εξακοσίων δέκα χιλιάδων (136.610.000) που θα προσφέ¬ 
ρουν σε αυτό: 

1. Η Ιερά Μητρόπολις Κυδωνίας και Αποκορώνου δρχ. 

1.000.000 

2. Ο Μητροπολίτης Κισάμου κιαι Σέλινου δρχ. 

1.000.000 

3. Η Εθνική Τράπεζα της Ελλάδος δρχ. 10.000.000 

4. Η Αγροτική Τράπεζα της Ελλάδος δρχ. 25.000.000 

5. Η Νομαρχιακή Αυτοδιοίκηση Χανιών δρχ. 1.000.000 

6. Ο Δήμος Χανίων δρχ. 1.000.000 

7. Η Τράπεζα Πειραιώς δρχ. 50.000.000 

8. Η Τράπεζα Χανίων δρχ. 8.000.000 

9. Το Ινστιτούτο Καταναλωτών (ΙΝ.ΚΑ.) δρχ. 

10 . 000.000 

10. 0 Βασίλειος Τωμαδάκης δρχ. 1.000.000 

II. 0 Δικηγορικός Σύλλογος Χανίων δρχ. 500.000 

12. Η Παγκρήτιος Ενωσις δρχ. 200.000 

13. Η Παγκρητική Αμερικής δρχ. 1.000.000 

14. Το Ιδρυμα Μποδοσάκη δρχ. 1.000.000 

15. Ο Κωνσταντίνος Μητσοτάκης δρχ. 1.000.000 

16. 0 Ιωάννης Σ. Κωστόπουλος δρχ. 10.000.000 

17. Ο Ιωάννης Φαρουδάκης δρχ. 1.000.000 

18. Ο Βασίλειος Τωμαδάκης δρχ. 1.000.000 

19. Ο Ιωσήφ Βαλυράκης δρχ. 200.000 

20. Ο Χρήστος Μαρκογιαννάκης δρχ. 200.000 

21. Ο Ιωσήφ Μιχελογιάννης δρχ. 200.000 

22. Ο Εμμανουήλ Σκουλάκης δρχ. 200.000 

23. Το Πολυτεχνείο Κρήτης δρχ. 500.000 

24. Η Ορθόδοξος Ακαδημία Κρήτης δρχ. 100.000 

25. Ο Ιατρικός Σύλλογος Χανίων δρχ, 100.000 

26. Το Κοινωφελές Ιδρυμα «Αγία Σοφία»* δρχ. 510.000, 
ποσόν το οποίο προσέφεραν προς το εν λόγω ίδρυμα, 
δια λογαριασμό του συστηνομένου Ιδρύματος, οι Ιωάν¬ 
νης Γαρεδάκης δρχ. 300.000, Εμμανουήλ Παπαδάκης 
δρχ. 100.000, Αρτέμης Καλλιτεράκης δρχ. 60.000 και ο 
Πολιτιστικός Σύλλογος «Περβολακίων - Σφακοπηγαδί- 
ου* δρχ. 50.000. 

27. Η Α.Ν.Ε.Κ. δρχ. 10.000.000 

28. Ο Νικήτας Βενιζέλος δρχ. 500.000 

29. Ο Δήμος Ακρωτηρίου δρχ. 200.000 

30. 0 Δήμος Θερίσου δρχ. 200.000. 

β) Τα περιουσιακά στοιχεία που θα προσφέρουν προς 
το Ιδρυμα, το Μουσεία Μπενάκη, η Λέσχη Φιλελευθέ¬ 
ρων, ο ΕΛΙΑ (Ελληνικό Λογοτεχνικό και Ιστορικό Αρ¬ 
χείο) και το Κοινωφελές Ιδρυμα «Αγία Σοφία», τα οποία 
σε πρωτότυπα ή σε αντίγραφα ή σε ηλεκτρονική μορφή 
αποτελούν τη συλλογή τους, σε πόσης φύσεως τεκμή¬ 
ρια, τα οποία αναφέρονται στη ζωή. τη δράση, το έργο 
και την εποχή του Ελευθερίου Βενιζέλου. 

2. Πόροι του Ιδρύματος είναι: 


α) Οι εισπράξεις από τη διάθεση δημοσιευμάτων και 
μελετών του Ιδρύματος, σε τιμή πάυ να μην αναιρείται ο 
κοινωφελής σκοπός του, επιχορηγήσεις, δωρεές, κληρο¬ 
νομιές, κληροδοσίες οποιουδήποτε φυσικού ή νομικού 
προσώπου. Σε αυτές περιλαμβάνονται και το 1% των 
ετησίων καθαρών κερδών της Τράπεζας Χανίων, το 
οποίο σύμφωνα με την υπ’ αριθμ. 83/14.3.2000 απόφαση 
του Διοικητικού Συμβουλίου της εν λόγω Τράπεζας θα 
αποδίδεται κατ 1 έτος στο Ιδρυμα. 

β) Εισοδήματα από την εκμετάλλευση των περιουσια¬ 
κών του στοιχείων. 

γ) Οι τόκοι από τις καταθέσεις σε τράπεζες ή άλλους 
πιστωτικούς οργανισμούς. 

3. Οσοι προσφέρουν με οιονδήποτε τρόπο στο Ιδρυμα, 
αποκτούν την ιδιότητα του «Εταίρου», του «Επιτίμου 
Προέδρου» και του «Φίλου του Ιδρύματος», έχουν προ¬ 
τεραιότητα στις δημόσιες εκδηλώσεις του Ιδρύματος και 
απολαμβάνουν πλεονεκτημάτων που καθορίζονται από 
το Διοικητικό Συμβούλιο. 

Αρθρο 4 
ΔΙΟΙΚΗΣΗ 

1. Το Ιδρυμα διοικείται από Διοικητικό Συμβούλιο απο- 
τελούμενο από (23) μέλη, το οποίο ευρίσκεται σε νόμιμη 
σύνθεση έστω και αν, για οποιονδήποτε λόγο, τα μέλη 
περιορισθούν μέχρι δεκατρία (13). 

Το πρώτο Διοικητικό Συμβούλιο αποτελείται από τους: 

1. Ειρηναίο Γεωργίου Γαλανάκη, Μητροπολίτη Κισάμου 
και Σέλινου, ως ισόβιο Πρόεδρο, καθώς και από 
τους: 

2. Ειρηναίο Δημ. Αθανασιάδη, Μητροπολίτη Κυδωνίας 
και Αποκορώνου. 

3. Γεώργιο Γεωργ. Κατσανεβάκη, Νομάρχη Χανίων. 

4. Γεώργιο Μιχ. Τζανακάκη, Δήμαρχο Χανίων. 
ως αντιπροέδρους. 

5. Γεώργιο Μανούσου Πισσαδάκη, Πρόεδρο Δικηγορι¬ 
κού Συλλόγου Χανίων, ως Γενικό Γραμματέα. 

6. Παναγιώτη Παναγ. Κωστάκη, οικονομολόγο, ως Τα¬ 
μία. 

7. Ελευθέριο Ιωαν. Τσουράκη, Εκπαιδευτικό, ως Ειδικό 
Γραμματέα. 

8. Μιχαήλ Γεωργίου Ανδριανάκη, Αρχαιολόγο, Δ/ντή 
13ης Εφορίας Βυζαντινών Αρχαιοτήτων, ως μέλος. 

9. Δημήτριο Αρχοντάκη, Δήμαρχο Ρεθύμνου, Πρόεδρο 
ΤΕΔΚ Ρεθύμνου. 

10. Ιωάννη Στυλ. Γαλανάκη, οικονομολόγο, εκπρόσωπο 
Παγκρητικής Αμερικής, ως μέλος. 

11. Αγγελο Σπυρ. Δεληβορριά, καθηγητή Πανεπιστημί¬ 
ου Αθηνών, Δ/ντή Μουσείου Μπενάκη, ως μέλος. 

12. Αθηνά Καβουλάκη - Μπονάτου, Ειδική Επιστήμονα 
Τμήματος Φιλολογίας Παν/μίου Κρήτης, ως μέλος. 

13. Νικόλαο Κουρουπάκη, Δήμαρχο Σητείας, Πρόεδρο 
ΤΕΔΚ Λααιθίου. 

14. Γεώργιο Βασιλ. Μανουσάκη, φιλόλογο. 

15. Γεώργιο Ματθαιάκη, Δήμαρχο Γαργολαίνης, Πρόε¬ 
δρο ΤΕΔΚ Ηρακλείου. 

16. Ζωή Ελευθ. Μητσοτάκη, Πρόεδρο Λυκείου Ελληνί- 
δων, ως μέλος. 

17. Αθηνά Μπλαζουδάκη -Σταυρουλάκη, φιλόλογο, ως 
μέλος. 

18. Χαράλαμπο Ευστρατίου Μπουρνάζο, οικονομολό¬ 
γο, ως μέλος. 

19. Κων/νο Ιωάν. Ξυλούρη, επιχειρηματία, Πρόεδρο 
Παγκρητίου Ενώσεως Αθηνών, ως μέλος. 

20. Βασίλειο Φραγκ. Τωμαδάκη, καθηγητή Πανεπιστη¬ 
μίου Αθηνών, ως μέλος. 

21. Ιωάννη Αναστ. Φίλη, Πρύτανη Πολυτεχνείου Κρή¬ 
της. 

22. Εμμανουήλ Δημ. Χαριτάτο, πρόεδρο του Ελληνικού 
Λογοτεχνικού και Ιστορικού Αρχείου (ΕΛΙΑ), ως μέ¬ 
λος. 

23. Ιωάννη Μιχ. Ψαρουδάκη, καθηγητή Πανεπιστημίου 
του ΜΙοΝςεπ, ως μέλος. 

Το Διοικητικό Συμβούλιο στην πρώτη συνεδρίασή του 
θα εκλέξει μεταξύ των μελών του τους εφόρους των 
τμημάτων. 

Στο Διοικητικό Συμβούλιο του Ιδρύματος θα μετέχουν 
αυτοδικαίως, οι εκάστοτε: α) Μητροπολίτης Κυδωνιάς 
και Αποκορώνου, β) Νομάρχης Χανιών, γ) Δήμαρχος Χα¬ 
νιών, 6) Πρόεδρος του Δικηγορικού Συλλόγου Χανίων, ε) 
Εκπρόσωπος του Ιδρύματος «Αγία Σοφία»*, στ) Εκπρό¬ 
σωπος της Παγκρητικής Αμερικής, ζ) Εκπρόσωπος της 
Παγκρητίου Ενώσεως, καθώς και εκπρόσωποι των παρα¬ 
κάτω νομικών προσώπων των οποίων η συμμετοχή στο 
Διοικητικό Συμβούλιο δεν είναι υποχρεωτική, αλλά απο- 
φασίζεται ανά τετραετία υπό του Διοικητικού Συμβουλί¬ 
ου ήτοι: η) Εκπρόσωπος του Πανεπιστημίου Κρήτης, θ) 
Εκπρόσωπος του Πολυτεχνείου Κρήτης, ι) Εκπρόσωπος 
του Μουσείου Μπενάκη, ία) Εκπρόσωπος του Ελληνικού 
Λογοτεχνικού και Ιστορικού Αρχείου (ΕΛΙΑ), ιβ) Εκπρό¬ 
σωπος των ΤΕΔΚ των νομών Ηρακλείου, Λασιθίου και 
Ρεθύμνου, ιγ) Εκπρόσωπος της Λέσχης Φιλελευθέρων. 

Τα υπόλοιπα μέλη του Διοικητικού Συμβουλίου πρέπει 
να είναι υψηλού επιπέδου επιστήμονες, οι οποίοι κατά 
προτεραιότητα θα προέρχονται από την επιστημονική 
κοινότητα της Κρήτης, ανεξάρτητα αν ζουν στην ημεδα¬ 
πή ή στην αλλοδαπή. 

2. Το Διοικητικό Συμβούλιο εκλέγει μεταξύ των μελών 
του με απόλυτη πλειοψηφία τον Πρόεδρό του και τρεις 
Αντιπροέδρους, τον Γενικό Γραμματέα, τον Ειδικό Γραμ¬ 
ματέα, τους Εφόρους Υλικού και Αρχείων, τον Ταμία και 
τους Εφόρους των τμημάτων που συνιστώνται με το πα¬ 
ρόν ή πρόκειται να συσταθούν με απόφαση του Διοικητι¬ 
κού Συμβουλίου. 

3. Η θητεία των μελών του Δ.Σ. είναι τετραετής με δυ¬ 
νατότητα επανεκλογής των για μια ακόμη τετραετία, με 
εξαίρεση τα μέλη τα οποία μετέχουν αυτοδικαίως εφό¬ 
σον εξακολουθούν να διατηρούν τα αξίωμά τους, καθώς 
και των εκπροσώπων των υπό στοιχεία ε', στ', ζ', η', 
θ', Γ, ια', ιβ', ιγ' της παραγράφου 1 του παρόντος, που 
εκλέγονται και αυτοί ανά τετραετία, με δυνατότητα επα¬ 
νεκλογής των για μια ακόμη τετραετία, λαμβανομένων 
υπόψη και των αποφάσεων των φορέων που εκπροσω¬ 
πούν. 

Εάν ένα από τα νομικά πρόσωπα που αναγράφονται 
παραπάνω δεν εκπροσωπηθεί με δική του υπαιτιότητα, 
θεωρείται ότι παραιτείται από το δικαίωμα εκπροσωπή- 
σεώς του, οπότε το Διοικητικό Συμβούλιο με απόφασή 
του προχωρεί στην πλήρωση της κενής θέσεως. 

4. Μέλος που απουσιάζει από τέσσερις συνεχόμενες 
συνεδριάσεις του Διοικητικού Συμβουλίου, θεωρείται ότι 
υπέβαλε σιωπηρή παραίτηση, και το Διοικητικό Συμβού¬ 
λιο με οπόφαοή του προχωρεί στην πλήρωση της κενής 
θέσεως. 

5. Σε περίπτωση εκλογής νέου μέλους του Δ.Σ. ή απο¬ 
ποίησης, παραίτησης, έκπτωσης, ανικανότητας, θανάτου 
ή αντικατάστασης, για οποιονδήποτε νόμιμο λόγο, κά¬ 
ποιου από τα μέλη του Διοικητικού Συμβουλίου, η κενή 


θέση συμπληρώνεται με απόφαση των υπόλοιπων με¬ 
λών, τα οποία πρέπει να είναι τουλάχιστον δεκατρία (13) 
και από αυτά να παρίστανται προκειμένου να αποφασί¬ 
σουν σχετικώς για το θέμα αυτό, τα μισά και ένα επιπλέ¬ 
ον και η σχετική απόφαση να λαμβάνεται με απόλυτη 
πλειοψηφία των παρόντων, εφαρμοζομένης κατά τα λοι¬ 
πά της διαδικασίας της προβλεπόμενης υπό των διατά¬ 
ξεων της συστατικής πράξεως και του άρθρου 99 του 
α.ν. 2039/1939. 

6. Το Διοικητικά Συμβούλιο συνεδριάζει πάντοτε στην 
έδρα του Ιδρύματος, τακτικά κάθε τετράμηνο και έκτα¬ 
κτα όποτε το ζητήσει ο Πρόεδρος ή τρία μέλη του, με 
γραπτή αίτησή τους προς τον Πρόεδρο, πάντοτε όμως 
έπειτα από πρόσκληση του Προέδρου. 

7. Το Διοικητικό Συμβούλιο ευρίσκεται σε απαρτία 
όταν τα παρόντα μέλη είναι περισσότερα από τα απόντα. 
Μεταξύ των παρόντων πρέπει να είναι υποχρεωτικά ο 
Πρόεδρος ή ένας εκ των αντιπροέδρων του Ιδρύματος. 

8. Οι αποφάσεις του Διοικητικού Συμβουλίου λαμβάνο- 
νται κατά πλειοψηφία των παρόντων μελών και σε περί¬ 
πτωση ιοοψπψίας υπερισχύει η γνώμη με την οποία αυ- 
ντάχθηκε ο πρόεδρος. 

9. Στις συνεδριάσεις του Δ.Σ. τηρούνται πρακτικά στα 
οποία καταχωρίζονται όλες οι αποφάσεις που λαμβάνο- 
νται από αυτό, καθώς και η γνώμη των μελών που τυχόν 
διαφωνούν. 

10. Τα μέλη του Διοικητικού Συμβουλίου προσφέρουν 
τις υπηρεσίες τους χωρίς αμοιβή. Κατ' εξαίρεση δικαιού¬ 
νται αμοιβής εφόσον μετέχουν στην εκτελεστική επιτρο¬ 
πή κατά τα οριζόμενα στην παράγραφο 11 και εφόσον 
προηγουμένως το Διοικητικό Συμβούλιο έχει λάβει σχε¬ 
τική απόφαση. 

11. Το Διοικητικό Συμβούλιο έπειτα από απόφασή του 
αυνιστά από μέλη ή και από μη μέλη του επταμελή εκτε¬ 
λεστική επιτροπή, στην οποία μεταβιβάζει κατά πλήρη 
δικαιοδοσία ορισμένες από τις αρμοδιότητες του καθώς 
και αναθέτει την εκτέλεση συγκεκριμένου έργου, μέσα 
στα πλαίσια γενικών οδηγιών που θα της παρέχει. 

Οι αποφάσεις της εκτελεστικής επιτροπής που εκδίδο- 
νται με την παραπάνω αρμοδιότητά της εκτελούνται ως 
αποφάσεις του Διοικητικού Συμβουλίου του Ιδρύματος. 

Στην επιτροπή μετέχει και ο Γενικός Διευθυντής του 
Ιδρύματος, ως συντονιστής του έργου της. Τα μέλη της 
εκτελεστικής επιτροπής δικαιούνται αμοιβής κατά τα 
οριζόμενα στην απόφαση του Δ.Σ. που τη συνιστά και 
πάντα ανάλογα με την απασχόλησή τους (μερική ή ολική). 

Οι ειδικότερες αρμοδιότητες και η σύνθεση της Εκτε¬ 
λεστικής Επιτροπής καθορίζονται με ιδιαίτερη απόφαση 
του Διοικητικού Συμβουλίου. 

12. Το Διοικητικό Συμβούλιο με απόφασή του συνιστά 
επιστημονικό συμβουλευτικό όργανο του Ιδρύματος, κα¬ 
λούμενο «Επιστημονικό Συμβούλιο»», το οποίο γνωμοδο- 
τεί προς το Διοικητικό Συμβούλιο επί θεμάτων τα οποία 
αφορούν την εκπλήρωση των επιστημονικών σκοπών 
του Ιδρύματος. 

Μέλη του οργάνου αυτού ορίζονται από το Διοικητικό 
Συμβούλιο ειδικοί επιστήμονες, Ελληνες και αλλοδαποί, 
ανεξάρτητα αν κατοικούν στην ημεδαπή ή στην αλλοδα¬ 
πή, καθώς επίσης εκπρόσωποι εγνωσμένου κύρους φο¬ 
ρέων οπό την Ελλάδα και το εξωτερικό, όπως Πανεπι¬ 
στήμια, Κέντρα Ερεύνης, Πνευματικά Ιδρύματα και σω¬ 
ματεία. 

Οι αποφάσεις του γνωμοδοτικού αυτού οργάνου 
έχουν συμβουλευτικό χαρακτήρα. Ως όργανο, στερείται 

παντελώς αποφασιστικής αρμοδιότητας και δεν μπορεί 
να προβαίνει σε καμία πράξη από αυτές που ανήκουν 
στην αρμοδιότητα του Διοικητικού Συμβουλίου. 

Ο Πρόεδρος του Ιδρύματος προεδρεύει του συμβου¬ 
λευτικού οργάνου, το οποίο συνέρχεται υποχρεωτικά 
μια φορά το χρόνο. Στις συνεδριάσεις του μπορούν να 
μετέχουν μέλη του Δ.Σ. καθώς και ο Γεν. Δ/ντής του 
Ιδρύματος, ο οποίος και συντονίζει το έργο του. 

Στο «Επιστημονικό Συμβούλιο» θα μετέχουν μεταξύ 
άλλων εκπρόσωποι του Ιστορικού Αρχείου Κρήτης, του 
Ινστιτούτου Κρητικού Δικαίου, της Ιστορικής και Λαο- 
γραφικής Εταιρείας Κρήτης (ΙΛΑΕΚ), της Ενωσης Πνευ¬ 
ματικών Δημιουργών Χανίων, της Ορθόδοξης Ακαδημίας 
Κρήτης, του Ιδρύματος Κισαμικών Μελετών, του Κοινω¬ 
φελούς Ιδρύματος «Αγία Σοφία», του Φιλολογικού Συλ¬ 
λόγου «0 Χρυσόστομος» της Ιστορικής και Λαογραφι- 
κής Εταιρείας Ρέθυμνου (ΙΛΕΡ) και της Εταιρείας Κρητι¬ 
κών Ιστορικών Μελετών (ΕΚ1Μ). 

13. Το Διοικητικό Συμβούλιο, με απόφασή του μπορεί 
να συνιστώ Ομογενειακό Συμβουλευτικό όργανο με έδρα 
τις Ηνωμένες Πολιτείες της Αμερικής. 

Εργο του οργάνου θα είναι η προβολή και προώθηση 
των σκοπών του Ιδρύματος μεταξύ των Ελλήνων της 
Αμερικής. 

Το Ομογενειακό Συμβουλευτικό όργανο θα ενεργεί 
πάντοντε ως εντολοδόχος του Διοικητικού Συμβουλίου, 
θα στερείται παντελώς αποφασιστικής αρμοδιότητας και 
δεν μπορεί να προβαίνει σε καμία πράξη από αυτές, που 
ανήκουν στην αρμοδιότητα του Διοικητικού Συμβουλίου. 

Μέλη του οργάνου ορίζοντα» από το Δ.Σ. διακεκριμένα 
μέλη της Ομογενειακής παροικίας της Αμερικής, τα 
οποία διακρίνονται σε τομείς της εκκλησιαστικής, πολιτι¬ 
κής, κοινωνικής, καλλιτεχνικής, επιχειρηματικής και επι¬ 
στημονικής ζωής ή προσφέρουν υπηρεσίες προς το 
Ιδρυμα ή προβάλουν τα εθνικά θέματα και διαδίδουν τον 
Ελληνικό Πολιτισμό. 

Αντίστοιχα όργανα μπορούν να συσταθούν στην Δυτι¬ 
κή Ευρώπη και στην Αυστραλία. 

Αρθρο 5 

ΑΡΜΟΔΙΟΤΗΤΕΣ ΔΙΟΙΚΗΤΙΚΟΥ ΣΥΜΒΟΥΛΙΟΥ 

Το Διοικητικό Συμβούλιο διοικεί και διαχειρίζεται την 
περιουσία του Ιδρύματος και γενικά αποφασίζει για κάθε 
θέμα που αφορά στη διοίκηση και λειτουργία του Ιδρύμα¬ 
τος, στη διαχείριση της περιουσίας και διάθεση των πό¬ 
ρων του, καθώς και για κάθε ενέργεια που σχετίζεται με 
την εκπλήρωση των σκοπών του, σύμφωνα με τις διατά¬ 
ξεις της συστατικής πράξης και του παρόντος οργανι¬ 
σμού του Ιδρύματος, του Α.Ν. 2039/39 όπως ισχύει εκά- 
στοτε και των διαταγμάτων που εκδόθήκαν ή θα εκδοθούν 
σε εκτέλεση του νόμου αυτού. 

Ειδικότερα το Διοικητικό Συμβούλιο: 

α) Καταρτίζει, ψηφίζει και υποβάλλει κάθε χρόνο για 
έγκριση στην αρμόδια από το νόμο Αρχή (Υπουργό Οικο¬ 
νομικών ή Νομάρχη Χανίων) τον προϋπολογισμό και τον 
απολογισμό του Ιδρύματος, σύμφωνα με τις διατάξεις 
των άρθρων 101 και 102 του Α.Ν. 2039/39 και του από 
20-12-1939 Β.Δ/τος (ΦΕΚ 552 Α71939). 

Μαζί με τον απολογισμό καταρτίζεται και υποβάλλεται 
και ο Γενικός Ισολογισμός της περιουσίας του Ιδρύμα¬ 
τος. Καταρτίζει το ετήσιο πρόγραμμα δράσης για την 
υλοποίηση των σκοπών του Ιδρύματος. 

β) Αποφασίζει για την αποδοχή ή αποποίηση κληρονο- # 


μιών, κληροδοσιών και δωρεών προς το Ιδρυμα, καθώς 
και για την ανακήρυξη Φίλων, Χορηγών, Δωρητών και 
Ευεργετών, Επιτίμων Προέδρων “Εταίρων, καθώς και τη 
σύσταση των διαφόρων οργάνων του Ιδρύματος. 

γ) Αποφασίζει την πρόσληψη του αναγκαίου προσωπι¬ 
κού του Ιδρύματος εφόσον υπάρχει σχετική πίστωση 
στον προϋπολογισμό του που έχει εγκριθεί, σύμφωνα με 
τους όρους των συλλογικών συμβάσεων εργασίας και 
τις διατάξεις της εργατικής νομοθεσίας. 

δ) Καθορίζει τις προϋποθέσεις για την απόκτηση της 
ιδιότητας των «Εταίρων», των Επιτίμων Προέδρων και 
των «Φίλων του Ιδρύματος» καθώς και τα πλεονεκτήμα¬ 
τα που αυτοί απολαμβάνουν ενώ απονέμει τους κατάλ¬ 
ληλους τιμητικούς τίτλους. 

Αρθρο 6 

ΑΡΜΟΔΙΟΤΗΤΕΣ ΠΡΟΕΔΡΟΥ 

1. Ο Πρόεδρος του Διοικητικού Συμβουλίου του Ιδρύ¬ 
ματος: 

α) Εκπροσωπεί το Ιδρυμα στα Δικαστήρια, στις Αρχές 
και στις σχέσεις του με κάθε τρίτο αυτοπροσώπως ή με 
πρόσωπο που ορίζεται από αυτόν και εγκρίνεται με από¬ 
φαση του Διοικητικού Συμβουλίου. 

β) Συγκαλεί το Διοικητικό Συμβούλιο σε τακτικές και 
έκτακτες συνεδριάσεις, κηρύσσει την έναρξη και λήξη 
αυτών και διευθύνει τις αυζητήσεις. 

Οι προσκλήσεις για συνεδρίαση στέλλονται στα μέλη 
του Διοικητικού Συμβουλίου δέκα (10) τουλάχιστον ημέ¬ 
ρες πριν από τη συνεδρίαση. 

γ) Δίνει εντολή για την πληρωμή δαπάνης που περι¬ 
λαμβάνεται στον προϋπολογισμό και έχει εγκριθεί. 
δ) Υπογράφει τα έγγραφα ίου Διοικητικού Συμβουλίου, 
ε) Καταρτίζει την ετήσια έκθεση των πεπραγμένων του 
Διοικητικού Συμβουλίου. 

στ) Καταρτίζει, βοηθούμενος από τον Γραμματέα την 
ημερήσια διάταξη των θεμάτων που θα συζητηθούν την 
οποία και υπογράφει· θέμα που δεν περιλαμβάνεται σ' 
αυτήν δεν συζητείται, εκτός αν πρόκειται για επείγουσα 
υπόθεση και συμφωνήσει γι' αυτό η πλειοψηφία των πα¬ 
ρόντων μελών του Διοικητικού Συμβουλίου. 

ζ) Εισηγείται στο Διοικητικό Συμβούλιο θέματα της συ¬ 
ζήτησης. 

Μπορεί όμως, όποτε κρίνει σκόπιμο, να αναθέτει την 
εισήγηση διαφόρων-θεμάτων σε άλλο μέλος του Διοικη- 
ι τικού Συμβουλίου. 

2. Οι Α', Β' και Γ' Αντιπρόεδροι του Διοικητικού Συμ¬ 
βουλίου αναπληρώνουν τον Πρόεδρο όταν αυτός απου¬ 
σιάζει ή κωλύεται, οι ειδικότερες αρμοδιότητες των οποί¬ 
ων ορίζονται με απόφαση του Διοικητικού Συμβουλίου. 

Αρθρο 7 

ΑΡΜΟΔΙΟΤΗΤΕΣ ΓΕΝΙΚΟΥ ΓΡΑΜΜΑΤΕΑ 

1. Ο Γραμματέας του Ιδρύματος: 

α) Συνυπογράφει με τον Πρόεδρο κάθε έγγραφο του 
Ιδρύματος προς τρίτους. 

β) Φροντίζει για τη σύνταξη των πρακτικών του Διοικη¬ 
τικού Συμβουλίου. 

γ) Διεκπεραιώνει την αλληλογραφία, 
δ) Φυλάσσει τα έγγραφα, τα βιβλία (εκτός από τα δια¬ 
χειριστικά) και τη σφραγίδα του Ιδρύματος και ευθύνεται 
για την καταστροφή ή την απώλεια αυτών. 

2. Ο Γραμματέας μπορεί, εφόσον κρίνεται αιτιολογη¬ 
μένα απαραίτητο από το Διοικητικό Συμβούλιο (λόγω ει- 

δικών συνθηκών), να βοηθείται από υπάλληλο του Ιδρύ¬ 
ματος, την ευθύνη όμως για τις ενέργειες τούτου φέρει 
πάντοτε ο ίδιος. 

3. Τον Γραμματέα, όταν απουσιάζει ή κωλύεται, ανα¬ 
πληρώνει ο Ειδικός Γραμματέας. 

Αρθρο θ 

ΑΡΜΟΔΙΟΤΗΤΕΣ ΤΑΜΙΑ 

1. 0 Ταμίας του Ιδρύματος: 

α) Εισπράττει τα έσοδα του Ιδρύματος εκδίδοντας και 
υπογράφοντας σχετικές αριθμημένες διπλότυπες απο- 
δείξεις. 

β) Ενεργεί τις πληρωμές με βάση εντάλματα πληρω¬ 
μής που έχουν εκδοθεί σύμφωνα με το νόμο. 

γ) Τηρεί και φυλάσσει τα διαχειριστικά βιβλία και στοι¬ 
χεία του Ιδρύματος. 

δ) Καταθέτει τα έσοδα του Ιδρύματος, σε ένα από τα 
πιστωτικά ιδρύματα που ορίζονται στο άρθρο 73 του α.ν. 
2039/1939, έχοντας την ευχέρεια νο παρακρατεί από αυ¬ 
τά ένα μικρό ποσό, που είναι αναγκαίο για την πληρωμή 
έκτακτων και επειγουσών δαπανών του Ιδρύματος, το 
ύψος του οποίου καθορίζεται με απόφαση του Διοικητι¬ 
κού Συμβουλίου στην αρχή κάθε έτους. 

ε) Αναλαμβάνει τις καταθέσεις του Ιδρύματος μετά 
από έγγραφη εντολή του Προέδρου. 

στ) Φροντίζει για την κατάρτιση των απολογισμών, προ¬ 
ϋπολογισμών και ισολογισμών του Ιδρύματος, τους 
οποίους υποβάλλει στο Διοικητικό Συμβούλιο. 

2. Όταν ο Ταμίας απουσιάζει ή κωλύεται αναπληρώνε¬ 
ται από άλλο μέλος του Διοικητικού Συμβουλίου, που 
ορίζεται από αυτά. 

Αρθρο 9 

ΑΡΜΟΔΙΟΤΗΤΕΣ ΕΦΟΡΟΥ ΥΛΙΚΟΥ ΚΑΙ ΑΡΧΕΙΩΝ 

Ο Εφορος Υλικού, περιουσίας και αρχείων είναι υπεύ¬ 
θυνος για την κινητή και ακίνητη περιουσία του Ιδρύμα¬ 
τος. Οφείλει να τηρεί βιβλίο περιουσιακών στοιχείων 
(απογραφής) στο οποίο καταχωρίζονται αυτά, μαζί με 
λεπτομερή ανάλυση ή περιγραφή, καθώς και κάθε επελ- 
θούσα μεταβολή αυτών κατά τη διάρκεια του οικονομι¬ 
κού έτους. 

Αρθρο 10 

ΑΡΜΟΔΙΟΤΗΤΕΣ ΕΦΟΡΩΝ ΤΜΗΜΑΤΩΝ 

Οι αρμοδιότητες των Εφόρων Υποτροφιών και Βραβεί¬ 
ων, Διεθνών Σχέσεων, Μουσείων, Χτισμάτων και Μνη¬ 
μείων Ελ. Βενιζέλου, Νομικών και Δικηγορικών Τεκμηρί¬ 
ων Ελ. Βενιζέλου, Εικαστικών, Φωτογραφικών και Κινη¬ 
ματογραφικών Ντοκουμέντων θα καθοριστούν με ιδιαί¬ 
τερη απόφαση του Διοικητικού Συμβουλίου. 

Παρόμοιες αποφάσεις θα ληφθούν και για τη μελλο¬ 
ντική σύσταση, κατά περίπτωση, άλλων εφορειών και 
τμημάτων, με στόχο την προώθηση των επί μέρους σκο¬ 
πών του Ιδρύματος. 

Αρθρο 11 

ΑΡΜΟΔΙΟΤΗΤΕΣ ΓΕΝΙΚΟΥ ΔΙΕΥΘΥΝΤΗ 

Ο Γενικός Διεθυντής του Ιδρύματος: 

α) Είναι επιστήμονας με εμπειρία στα θέματα που σχε¬ 


τίζονται με την εκπλήρωση των σκοπών του Ιδρύματος 
και μπορεί να αμείβεται από το Ιδρυμα κατά το νόμο και 
τους όρους της σχετικής συμβάσεως απασχολήσεώς 
του. 

β) Είναι το κύριο εκτελεστικό όργανο του Ιδρύματος 
και προϊστάμενος του προσωπικού αυτού. 

γ) Εχει την επιμέλεια και κατευθύνει το επιστημονικό 
και διοικητικό έργο του Ιδρύματος. 

δ) Μετέχει ως εισηγητής στις συνεδριάσεις του Διοι¬ 
κητικού Συμβουλίου, χωρίς δικαίωμα ψήφου, ενώ συμμε¬ 
τέχει στην εκτελεστική επιτροπή, της οποίας συντονίζει 
το έργο. Επίσης μετέχει ως εισηγητής και στα λοιπά όρ¬ 
γανα του Ιδρύματος. 

ε) Υπογράψει έγγραφα προς τρίτους έπειτα από εξου¬ 
σιοδότηση του Προέδρου ή συνυπογράφει μετ' αυτού και 
του Γραμματέα. 

Δια του παρόντος Γενικός Διευθυντής του Ιδρύματος 
ορίζεται για μια τετραετία, ο Νικόλαος Εμμ. Παπαδάκης, 
Δικηγόρος, αντιπρόεδρος του Κοινωφελούς Ιδρύματος 
«Αγία Σοφία», με σκοπό την οργανώτική και επιστημονι¬ 
κή συγκρότηση, καθώς και την εδραίωση της λειτουργί¬ 
ας του Ιδρύματος. 

Αρθρο 12 

ΕΙΔΙΚΟΙ ΕΠΙΣΤΗΜΟΝΙΚΟΙ ΣΥΝΕΡΓΑΤΕΣ 

Οι επιστημονικοί συνεργάτες είναι πανεπιστημιακοί 
δάσκαλοι ή ειδικοί επιστήμονες εγνωσμένου κύρους, οι 
οποίοι προσλαμβάνονται υπό του Διοικητικού Συμβουλί¬ 
ου για την εκπλήρωση των σκοπών του Ιδρύματος. 

Οι ειδικότερες προϋποθέσεις και οι όροι προσλήψεως 
των επιστημονικών συνεργατών ορίζονται με αποφάσεις 
του Διοικητικού Συμβουλίου. 

Αρθρο 13 

ΟΙΚΟΝΟΜΙΚΗ ΔΙΑΧΕΙΡΙΣΗ 

1, Η οικονομική διαχείριση του Ιδρύματος περιλαμβά¬ 
νει ετήσια περίοδο. Αρχίζει την 1η Ιανουάριου, θα λήγει 
την 31η Δεκεμβρίου κάθε χρόνου και γίνεται βάσει προϋ¬ 
πολογισμών και απολογισμών εσόδων και εξόδων που 
καταρτίζονται σύμφωνα με τις διατάξεις των άρθρων 
101 και 102 του α.ν. 2039/1939 και του β.δ. της 
20.12.1939 (Φ.Ε.Κ. 552/22.10.1939 τ,Α') ή τις εκάστοτε 
εφαρμοστέες άλλες διατάξεις. 

Κατ’ εξαίρεση η πρώτη διαχειριστική περίοδος αρχίζει 
από την ημέρα δημοσίευσης στην Εφημερίδα της Κυβερ- 
νήσεως του σχετικού προεδρικού διατάγματος έγκρισης 
της σύστασης του Ιδρύματος, η οποία μπορεί να παρατα- 
θεί μέχρι την 31η Δεκεμβρίου του επόμενου ημερολο¬ 
γιακού έτους, με απόφαση του Διοικητικού Συμβουλίου, 
που λαμβόνεται στην πρώτη συνεδρίασή του. 

2. Ο εσωτερικός έλεγχος της διαχείρισης του Ιδρύμα¬ 
τος γίνεται σύμφωνα με τις διατόξεις της παρούσας πα¬ 
ραγράφου. 

Με απόφαση του Διοικητικού Συμβουλίου θα ορίζεται 
αν ο εσωτερικός έλεγχος θα γίνεται από το Σώμα Ορκω¬ 
τών Λογιστών ή από ελεγκτική εταιρεία διεθνώς ανα¬ 
γνωρισμένη και λειτουργούσα στην Ελλάδα. 

Αρθρο 14 

ΒΙΒΛΙΑ ΚΑΙ ΣΤΟΙΧΕΙΑ 

1. Το Ιδρυμα τηρεί υποχρεωτικά τα ακόλουθα βιβλία 
και στοιχεία: 

α) Βιβλίο πρωτοκόλλου αλληλογραφίας, 

β) Βιβλίο πρακτικών συνεδριάσεων του Διοικητικού 
Συμβουλίου. 

γ) Βιβλίο λογιστικής παρακολούθησης, στο οποίο κα¬ 
ταχωρίζονται με χρονολογική σειρά και με λογιστική τά¬ 
ξη, όλα τα έσοδα και έξοδα του Ιδρύματος που πραγμα¬ 
τοποιούνται στη διάρκεια της χρήσης, 

δ) Βιβλίο - Μητρώο υποτρόφων, στο οποίο καταχωρί¬ 
ζονται τα ονόματα των υποτρόφων, η σχολή που φοιτούν, 
ο χρόνος και το ποσό της υποτροφίας κάθε υποτρόφου 
και τα λοιπά στοιχεία τα οποία ορίζονται από τις διατά¬ 
ξεις του άρθρου 34 του από 18.1.1941 καν. δ/τος. 

ε) Βιβλίο - Μητρώο χορήγησης οικονομικών ενισχύσε¬ 
ων και βραβείων. 

στ) Στελέχη αριθμημένων διπλότυπων αποδείξεων εί¬ 
σπραξης και ενταλμάτων πληρωμής θεωρημένα από τον 
Πρόεδρο. 

2. Εκτός από τα παραπάνω βιβλία και στοιχεία, το Διοι¬ 
κητικό Συμβούλιο αποφασίζει την τήρηση και άλλων βι¬ 
βλίων και στοιχείων, τα οποία κρίνει ότι είναι απαραίτητα 
για την παρακολούθηση της διαχείρισης της περιουσίας 
του Ιδρύματος και της εκτέλεσης των σκοπών του. 

Αρθρο 15 

ΣΥΝΑΞΗ ΤΩΝ ΕΤΑΙΡΩΝ 

1. Συμβουλευτικό και όργανο στηρίξεως του Ιδρύμα¬ 
τος αποτελεί η Σύναξη των Εταίρων. 

Η εν λόγω Σύναξη στερείται παντελώς αποφασιστικής 
αρμοδιότητας και δεν μπορεί να προβαίνει σε καμία πρά¬ 
ξη από αυτές που ανήκουν στην αρμοδιότητα του Διοικη¬ 
τικού Συμβουλίου του Ιδρύματος. 

2. Σε εταίρους του Ιδρύματος ανακηρύσσονται, δια του 
παρόντος οι παρόντες ιδρυτές. Επίσης ανακηρύσσονται 
έπειτα από αιτιολογημένη πράξη του Διοικητικού Συμ¬ 
βουλίου: 

α) Οι κατά το άρθρο 3 του παρόντος συνδράμοντες το 
Ιδρυμα. 

β) Οι επιδείξαντες εμπράκτως ενδιαφέρον δια την επι¬ 
τυχία της αποστολής του Ιδρύματος και οι οπωσδήποτε 
προοενεγκόντες αξιόλογες υπηρεσίες προς αυτό. 

3. Η ιδιότητα του Εταίρου όταν απονέμεται σε ημεδα¬ 
πούς και αλλοδαπούς είναι τιμητική. 

4. Το Διοικητικό Συμβούλιο καθορίζει τον τύπο του τι¬ 
μητικού διπλώματος στο οποίο ανάγραφεται η σχετική 
αιτιολογική πράξη αυτού, καθώς και ο τρόπος απονομής 
του. 

5. Της συνάξεως προΐσταται η Κοσμητεία, που αποτε- 
λείται από έξι εταίρους και τον Πρόεδρο του Ιδρύματος, 
ο οποίος και προεδρεύει της Συνάξεως. 

6. Κάθε όλλο θέμα που αναφέρεται στον τρόπο εκλο¬ 
γής των μελών της Κοσμητείας, τη συγκρότηση, τις αρ¬ 


μοδιότητες και τη λειτουργία της και της Συνάξεως κα¬ 
θορίζει το Διοικητικό Συμβούλιο με κανονισμό τον οποίο 
μπορεί να τροποποιεί. 

Αρθρο 16 

ΕΠΙΤΙΜΟΙ ΠΡΟΕΔΡΟΙ 

Δια του παρόντος επίτιμοι πρόεδροι του Ιδρύματος, τι¬ 
μής ένεκεν, ανακηρύσσονται: 

α) Οι εγγονοί του Ελευθερίου Βενιζέλου, κ.κ. Ελευθέ¬ 
ριος Κ. Βενιζέλος και Νικήτας Κ. Βενιζέλος. 

β) Οι εκάστοτε Πρόεδροι της Βουλής των Ελλήνων. Ο 
τιμητικός τίτλος θα συνοδεύει το φυσικό πρόσωπο και 
μετά την αποχώρησή του από το αξίωμα του Προέδρου 
της Βουλής. 

Οι επίτιμοι πρόεδροι μπορούν να λαμβάνουν μέρος 
στις συνεδριάσεις των οργάνων του Ιδρύματος, χωρίς 
όμως δικαίωμα ψήφου. 

Η ιδιότητα του Επίτιμου Προέδρου είναι τιμητική και 
απονέμεται σε εξαιρετικές περιπτώσεις, τις οποίες θα» 
καθορίσει το Δ.Σ. με ειδική απόφασή του. 

Αρθρο 17 

ΤΡΟΠΟΠΟΙΗΣΗ ΟΡΓΑΝΙΣΜΟΥ 

Ο Οργανισμός του Ιδρύματος μπορεί να τροποποιηθεί 
ή να συμπληρωθεί με προεδρικό διάταγμα σύμφωνα με 
τις διατάξεις των άρθρων 98 του α.ν. 2039/1939 και 110 
του Αστικού Κώδικα, έπειτα από σχετική πρόταση του 
Διοικητικού Συμβουλίου του Ιδρύματος ή σύμφωνα με τις 
εκάστοτε εφαρμοστέες νόμιμες διαδικασίες. 

Αρθρο 18 

ΔΙΑΛΥΣΗ ΤΟΥ ΙΔΡΥΜΑΤΟΣ - 
ΤΥΧΗ ΤΗΣ ΠΕΡΙΟΥΣΙΑΣ ΑΥΤΟΥ 

1. Το Ιδρυμα διαλύεται όταν και όπως ο νόμος ορίζει. 

2. Σε περίπτωση αδυναμίας εκπλήρωσης των σκοπών 
του Ιδρύματος δύναται το Διοικητικό Συμβούλιο αυτού 
να αποφασίζει, με πλειοψηφία ένδεκα (11) τουλάχιστον 
μελών του, τη διάλυση του Ιδρύματος. 

Πρόταση διάλυσης του Ιδρύματος μπορεί να υποβλη¬ 
θεί στο Διοικητικό Συμβούλιο με αιτιολογικό την αδυνα¬ 
μία εκπλήρωσης των σκοπών αυτού. 

3. Σε περίπτωση διάλυσης του Ιδρύματος η κινητή και 
ακίνητη περιουσία του θα μεταβιβαστεί κατά πλήρη κυ¬ 
ριότητα στο Κοινωφελές Ιδρυμα -ΑΓΙΑ ΣΟΦΙΑ». 

Το συνιστώμενο Ιδρυμα, μέχρις ότου καταστεί νομο- 
τύπως νομικό πρόσωπο, θα διοικείται με βάση τον παρα¬ 
πάνω οργανισμό από προσωρινό Διοικητικό Συμβούλιο, 
συγκροτούμενο από τα πρόσωπα που αναφέρονται στο 
άρθρο 4 του παρόντος.» 

Άρθρο 3 

Η ισχύς του παρόντος νόμου αρχίζει από τη δημοσίευσή του στην Εφημερίδα της Κυβερνήσεως. 

Παραγγέλλομε τη δημοσίευση του παρόντος στην Εφημερίδα της Κυβερνήσεως και την εκτέλεσή του ως Νόμου του 
Κράτους. 

Αθήνα, 15 Σεπτεμβρίου 2000 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ ΣΤΕΦΑΝΟΠΟΥΛΟΣ 

Ο ΥΠΟΥΡΓΟΣ ΠΟΛΙΤΙΣΜΟΥ 

Θ. ΠΑΓΚΑΛΟΣ 

Θεωρήθηκε και τέθηκε η Μεγάλη Σφραγίδα του Κράτους 
Αθήνα, 18 Σεπτεμβρίου 2000 

Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

ΜΙΧ.-ΚΩΝ/ΝΟΣ ΣΤΑΘΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


